Marit Meyer

Marit Helene Meyer (født 8. juni 1973) er en norsk politiker, organisasjonskvinne og byråkrat. Siden februar 2018 er hun generalsekretær i Venstre.

Meyer var 2001–2005 politisk rådgiver i Justisdepartementet, for justisminister Odd Einar Dørum. Hun var politisk rådgiver i Venstres stortingsgruppe 2005–2006. 

2006–2009 var Meyer seniorrådgiver i Landinfo (UDI) og 2009–2012 var hun kommunikasjonssjef i Akademikerne. I årene 2012–2018 var Meyer kommunikasjonssjef i Statped. 

Meyer er fra 2015 kommunestyrerepresentant i Asker. Hun har tidligere bl.a. vært sentralstyremedlem i Norges Unge Venstre og Norges Venstrekvinnelag. 

Meyer er utdannet master i sosialantropologi fra University of Manchester og har en cand-mag. fra Universitetet i Oslo.

Referanser

Eksterne lenker 
 
 Kommunens oversikt over folkevalgte i nye Asker kommune

Venstre-politikere
Lokalpolitikere i Asker
Lokalpolitikere i tidligere Asker kommune
Norske sosialliberalister